Neuvoston päätöslauselma, tehty 15 päivänä heinäkuuta 1996, ammatillisen koulutuksen tutkintotodistusten selkeydestä



Virallinen lehti nro C 224 , 01/08/1996 s. 0007 - 0008



NEUVOSTON PÄÄTÖSLAUSELMA, tehty 15 päivänä heinäkuuta 1996, ammatillisen koulutuksen tutkintotodistusten selkeydestä (96/C 224/04) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon direktiivin N:o 89/48/ETY (1) täydentämiseksi toisesta yleisestä ammatillisen koulutuksen tunnustamisjärjestelmästä 18 päivänä kesäkuuta 1992 annetun direktiivin N:o 92/51/ETY, ottaa huomioon ammatillisen koulutuksen avulla saavutetun pätevyyden vastaavuudesta Euroopan yhteisöjen jäsenvaltioissa 16 päivänä heinäkuuta 1985 tehdyn päätöksen 85/368/ETY (2), sekä katsoo, että 1. perustamissopimuksen 3 artiklan c alakohdan mukaisesti henkilöiden vapaata liikkuvuutta rajoittavien esteiden poistaminen jäsenvaltioiden välillä on yksi yhteisön tavoitteista, 2. neuvoston tähän asti ammatillisen opetuksen ja koulutuksen sekä ammatillisen kokemuksen tunnustamisesta hyväksymien säännösten ja määräysten tarkoituksena on ainoastaan mahdollistaa pääsy jossain jäsenvaltiossa säädeltyihin ammatteihin, 3. on aiheellista lisätä ammatillisen koulutuksen tutkintotodistusten selkeyttä, 4. on lisäksi aiheellista kannustaa Euroopan kansalaisten liikkuvuutta menettelyin, jotka helpottavat heidän saavuttamansa pätevyyden käyttämistä, 5. ammatillinen opetus ja koulutus kuuluvat eräissä jäsenvaltioissa olennaisena osana yleiseen koulutusjärjestelmään, kun taas toisissa jäsenvaltiossa on kaksi erillistä järjestelmää, 6. sellaiset aloitteet kuin "pätevyyssalkku" edellyttävät joka tapauksessa selkeitä todistuksenantojärjestelmiä, jotka tarjoavat työnantajille perustiedot saadun koulutuksen ominaisuuksista ja sisällöstä sekä käytännön kokemuksesta, 7. ammatillisen koulutuksen tutkintojen vastaavuudesta (3) 18 päivänä joulukuuta 1990 annetussa neuvoston päätöslauselmassa kehotetaan komissiota antamaan ehdotuksia työntekijöiden tosiasiallisen vapaan liikkuvuuden saavuttamiseksi yhteisössä, 8. yhteisön yhdentoista jäsenvaltion valtion ja hallituksen päämiehen Eurooppa-neuvoston Strasbourgin 9 päivänä joulukuuta 1989 pidetyssä kokouksessa hyväksymässä työntekijöiden sosiaalisia perusoikeuksia koskevan yhteisön peruskirjan I osaston 3 kohdassa määrätään ammatillisten tutkintojen tai vastaavan ammatillisen pätevyyden tunnustamatta jättämisestä aiheutuvien vapaata liikkuvuutta rajoittavien esteiden poistamisesta, 9. tutkintojen selkeydestä 3 päivänä joulukuuta 1992 annetussa neuvoston päätöslauselmassa (4) vahvistetaan tavoitteeksi tutkintojärjestelmien ja tutkintojen rakenteen keskinäinen ymmärtäminen, mahdollisuus sitä haluaville esitellä potentiaalisille Euroopan unionin työnantajille selkeästi ja tehokkaasti ammatillinen pätevyytensä, saamansa koulutus ja hankkimansa ammatillinen kokemus sekä lisätä työnantajien mahdollisuutta saada selkeitä kuvauksia tutkinnoista ja ammatillisesta kokemuksesta, jotta he voisivat arvioida, vastaako toisista jäsenvaltioista tulevien ehdokkaiden pätevyys tarjottavan työpaikan vaatimuksia, 10. ammatillisesta koulutuksesta 1990-luvulla 11 päivänä kesäkuuta 1993 annetussa neuvoston päätöslauselmassa (5) vahvistetaan tavoitteeksi koulutuksen tason parantaminen ja selkeyden varmistaminen yhteisön sisällä henkilöiden ammatillisten tutkintojen ja ammatillisen kokemuksen osalta, 11. ammatillisen opetuksen ja koulutuksen laadusta ja houkuttelevuudesta 5 päivänä joulukuuta 1994 annetussa neuvoston päätöslauselmassa (6) sanotaan, että ammatillisen perus- tai jatkokoulutuksen aikana hankittu ammatillinen pätevyys on kuvattava useilla kielillä, jotta se voidaan tunnistaa selvästi ja sitä voidaan verrata tarjotun työpaikan vaatimuksiin, ja 12. komission valkoinen kirja "Opettaminen ja oppiminen: kohti oppivaa yhteiskuntaa" kannustaa uudelleen toimiin, joiden tarkoituksena on helpottaa aikuisten ja nuorten liikkuvuutta ja uuden pätevyyden tunnustamista sekä löytää paras tapa hankkia, arvioida ja osoittaa pätevyytensä, I. KOROSTAA, ETTÄ ON TÄRKEÄÄ 1. a) antaa ammatillisen koulutuksen tutkinnon suorittaneille mahdollisuus saada tutkintotodistus, jossa hankittu pätevyys esitetään selkeästi, b) antaa työnantajille ja/tai muille asianomaisille henkilöille ja elimille mahdollisuus saada tarvittavia tietoja ammatillisen koulutuksen tutkintotodistusten sisällön ymmärtämiseksi, ja tarkistaa, vastaavatko todistukset yrityksen tarpeita, 2. a) kunnioittaa jäsenvaltioissa olemassa olevia erilaisia koulutus-, ammattikoulutus- ja tutkintojärjestelmiä sekä ammatillisen koulutuksen tutkintotodistuksien antamisesta jäsenvaltioissa vastaavia elimiä, b) edistää ammatillisen koulutuksen tutkintotodistusten selkeyttä niistä työnantajille ja työntekijöille koituvan hyödyn lisäämiseksi kaikissa jäsenvaltioissa. II. KEHOTTAA TÄSTÄ SYYSTÄ KAIKKIA JÄSENVALTIOITA KANSALLISIA KÄYTÄNTÖJÄ JA TOIMIVALTAISIA VIRANOMAISIA KUNNIOITTAEN 1. edistämään ammatillisen koulutuksen tutkintotodistusten suurempaa selkeyttä erityisesti seuraavien seikkojen osalta: a) tutkintotodistuksen antavan elimen nimi ja oikeudellinen asema, b) tutkintotodistuksen saajan nimi, c) maininta saadun ammatillisen koulutuksen tarkoituksesta, kestosta ja sisällöstä sekä mahdollisimman tarkka kuvaus hankitusta ammatillisesta pätevyydestä, d) maininta ammatillisen koulutuksen lopussa saavutetuista tuloksista, e) tutkintotodistusten kelpoisuus tiettyihin ammatteihin ja/tai muihin koulutusjaksoihin pääsyn osalta, 2. edistämään tarpeellisia toimenpiteitä, joiden tarkoituksena on ammatillisen koulutuksen tutkintotodistusten antaminen yhteisön muilla kielillä. III. KEHOTTAA KOMISSIOTA 1. tukemaan jäsenvaltioiden aloitteita, joiden tarkoituksena on edistää tarvittaessa uusien selkeiden tutkintotodistusten mallien käyttöönottoa tämän päätöslauselman perusteella yhteisön aloitteiden ja ohjelmien, erityisesti Leonardo da Vinci- ja Sokrates-ohjelmien yhteydessä, 2. esittämään Euroopan parlamentille ja neuvostolle kertomuksia tämän päätöslauselman alalla saavutetusta edistymisestä, ja ensimmäisen kertomuksen viiden vuoden kuluttua päätöslauselman hyväksymisestä. (1) EYVL N:o L 209, 24.7.1992, s. 25, direktiivi sellaisena kuin se on viimeksi muutettuna komission direktiivillä 95/43/EY (EYVL N:o L 184, 3.8.1995, s. 21) (2) EYVL N:o L 199, 31.7.1985, s. 56 (3) EYVL N:o C 109, 24.4.1991, s. 1 (4) EYVL N:o C 49, 19.2.1993, s. 1 (5) EYVL N:o C 186, 8.7.1993, s. 3 (6) EYVL N:o C 374, 30.12.1994, s. 1